paragraph_text: 1984. je naziv za američku televizijsku reklamu kojom je tvrtka Apple Inc. krajem 1983. i početkom 1984. javnosti predstavila svoje novo osobno računalo Macintosh. Napravljena je kao kratki igrani film u režiji Ridleyja Scotta, inspiriran znamenitim Orwellovim romanom Tisuću devetsto osamdeset četvrtom i radnjom smještenom u njegov ili njemu nalik sumoran distopijski svijet bliske budućnosti. U njemu siromašnim prolovima preko telekrana vlastodržac nalik na Velikog Brata drži govor u kojem slavi "objedinjenje misli" sve dok mlada atletičarka koju progone policajci ne uspije baciti čekić u ekran i razbiti ga, šokirajući publiku. Na kraju se pojavljuje natpis: